Անհատական ճաշակ (հեռուստասերիալ)

Անհատական ճաշակ (, ավելի հայտնի է որպես Personal Preference), 2010 թվականի հարավկորեական հեռուստասերիալ, որում նկարահանվել են Սոն Յե Ջինը և Լի Մին Հոն։ Այն հիմնված է 2007 թվականին գրված նույնանուն վեպի վրա, որի հեղինակն է Լի Սե Ինը, որում պատմվում է կահույքի դիզայներ Պակ Քե Ինի մասին, ով ապրում է Ջեոն Ջին Հոյի հետ միասին, և նա կարծել է, որ նա համասեռամոլ է։ Հեռուստասերիալը ցուցադրվել է MBC հեռուստաալիքով 2010 թվականի մարտի 31- ից մինչև մայիսի 20- ը, չորեքշաբթի և հինգշաբթի օրերին ժամը 21:55, հեռուստասերիալը բաղկացած էր 16 սերիայից։

Սյուժե 
Բարեսիրտ և անկեղծ Պակ Քե Ինի կյանքը վերածվեց խառնաշփոթի մեկ ակնթարթում։ Դյուրահավատ աղջկան դավաճանեցին միանգամից նրա ամենամոտիկ երկու մարդիկ՝ լավագույն ընկերուհին և փեսացուն։ Նա հանդիպում էր Չանգ Ռյոլի հետ, սիրահարված էր նրան մինչև ականջների ծայրը, միայն թե փեսացուն հանկարծակի հայտարարում է, որ երբեք չի սիրել նրան, նա եղել է տղայի համար ընդամենը փոքրիկ շուն, որը մոլորվել էր փողոցում։ Նա ընտրել է շատ նուրբ և շատ դյուրահավատ աղջկա, ջերմացրել է, գուրգուրել, բայց եկել է բաժանման ժամանակը։ Նա թողնում է աղջկան, որպեսզի ամուսնանա Քե Ինի լավագույն ընկերուհու հետ, ում հետ ամուսնանալը շահավետ էր երիտասարդի բիզնեսի համար։

Բայց սա Քե Ինի արկածների միայն սկիզբն էր։ Աղջիկը զբաղվում է դիզայներական կահույք պատրաստելով և փորձում է դրանք վաճառել։ Բայց հաճախորդներ չեն եղել և երբեք էլ չեն լինի։ Խնդիրը նրանում է, որ աղջիկը վարկ է վերցրել իր հայրիկի տան դիմաց, ծնողներից գաղտնի, այնպես որ շտապ շահույթ է պետք։ Ցավոք սրտի, գումար չկա և չի լինի։

Որպեսզի գոնե ինչ- որ չափով բարելավի իր ֆինանսական վիճակը Քե Ինը որոշում է տան սենյակներից մեկը վարձով տալ։ Նա կնախընտրեր, որպեսզի իր հարևանը լինի աղջիկ, բայց իգական սեռի թեկնածուներ չկային։ Բայց նրա հետ հարևան դառնալու ցանկություն է հայտնում երիտասարդ գեղեցիկ Ջոն Ջին Հոն։ Որոշ թյուրիմացությունների պատճառով, Քե Ինը համոզված էր, որ նա համասեռամոլ էր, ով նախընտրում է տղաների։ Նման մեկի հետ ապրելը հաճույք է, յուրաքանչյուր աղջիկ երազում է համասեռամոլ ընկերոջ մասին։

Ջին Հոն ունի իր շարժառիթները, որպեսզի ապրի այդ տանը։ Քե Ինի պապիկը, ով երիտասարդ տարիքում կառուցել է տունը, եղել է հայտնի ճարտարապետ և տանը թաքցրել էր տան հատակագիծը։ Երիտասարդի մոտ, ով ղեկավարում է ոչ այդքան մեծ ընկերությունը, այժմ դժվար ժամանակներ էին, նրան անհրաժեշտ էր ձեռք բերել գաղտնի գծագրերը, եթե իհարկե նրանք գոյություն ունեն։

Բայց իրականում Ջին Հոն հասարակ երիտասարդ է և ընդհանրապես համասեռամոլ չէ։ Քե Ինի պարզությունը, անեմղությունը, բարի և արդար սիրտը կգերեն յուրաքանչյուրին, միայն անհրաժեշտ է նրան ավելի լավ ճանաչել։ Կարող է արդյո՞ք սառնասիրտ և անտարբեր տղան, ով սովոր էր չմտերմանալ մարդկանց հետ, դիամակայել նրան։ Եվ ինչպե՞ս է նա բացատրելու, որ նա համասեռամոլ չէ, որ իրականում հասարակ տղա է և իրենց ծանոթության հենց առաջին իսկ պահից խաբել է նրան։

Դերերում

Գլխավոր 
 Սոն Յե Ջին- Պակ Քե Ին
Անփույթ աղջիկ։ Նա սկսնակ կահույքի դիզայներ է, և հայտնի ճարտարապետ Պակ Չոլ Հանի աղջիկը։ Այն բանից հետո երբ նրա ընկերը Հան Չանգ Ռյոլը նրան փոխարինում է իր հարևանուհու հետ, նրա սրտում մի մեծ սպի է մնում։
 Լի Մին Հո - Ջոն Ջին Հո
Ճարտարապետ, ով ամեն կերպ փորձում է պահպանել իր փոքրիկ գործակալությունը, ինչպես նաև վերադարձնել իր մահացած հայրիկի ընկերությունը Չանգ Ռյոլի հայրիկից։
 Կիմ Ջի Սոկ - Հան Չանգ Ռյոլ
Ջոն Ջին Հոյի հակառակորդը և Քե Ինի նախկին ընկերը։
 Վանգ Ջի Հե - Կիմ Ին Հե
 Ռյու Սունգ Ռյոնգ - Չոի Դո Բին

Երկրորդական 
 Ջո Են Ջի - Լի Յանգ Սոն, Քե Ինի լավագույն ընկերուհին
 Ջունգ Սունգ Հվա - Նոհ Սանգ Ջոն, Ջին Հոյի օգնականը
 Իմ Սեոլոնգ - Կիմ Թե Հուն
 Չոի Են Սո - Նա Հե Մի, Ջին Հոյի մանկության ընկերը։ Նա երիտասարդ տարիքում սիրում էր Ջին Հոյին
 Պակ Հե Մի - Ջոն Ջանգ Մի, Ջին Հոյի մայրիկը
 Ան Սոկ Հվան - Հան Յուն Սոբ, Չհանգ Ռյոլի հայրիկը։ Նախկինում աշխատում էր Ջին Հոյի հայրիկի ընկերությունում, բայց հետագայում նրան դավաճանում է։
 Ջանգ Ուն Յանգ - Քարտուղար Քիմ
 Կանգ Շին Իլ - Պակ Չոլ Հան,Կե Ինի հայրը։ Հայտնի ճարտարապետ, ով կառուցել է Սանջոեն իր կնոջ և աղջկա համար։

Հատուկ ելույթներ 
 Բոնգ Թե Գյու - Լի Ուն Հո (ep 1-2)
 Ջունգ Չան - փեսա (ep 1)
 Սոնգ Սոն Մի - հարսնացու Bride (ep 1)
 Ջուլիեն Կանգ - Ջե (ep 7)
 Յուն Են Հյե - Յուն Են Սու (ep 8)
 Կիմ Նամ Գիլ - սրճարանում ստած մարդ (ep 11)

Վարկանիշ

Մրցանակաբաշխություններ և մրցանակներ

Միջազգային հեռարձակում 
Չնայած Կորեայի միջին վարկանիշին, «Անձնական ճաշակի» արտասահմանյան իրավունքները արդեն վաճառվել էին Ֆիլիպիններում, Ճապոնիայում, Չինաստանում, Թայվանում, Սինգապուրում, Հոնկոնգում և Թաիլանդում։

Ճապոնիայում սերիալը ցուցադրվել է KNTV հեռուստաալիքով 2010 թվականի մարտի 31- ից։ Reruns aired on TBS beginning February 16, 2012; Այն կիսում նույն ժամանակային ինտերվալը Լի Մին Հոյի մեկ այլ Քաղաքային որսորդ դրամայի հետ, որը ցուցադրվում էր Fuji TV հեռուստաալիքով։

Ֆիլիպիններում սերիալը ցուցադրվել է ABS-CBN հեռուստաալիքով «Կատարյալ հանդիպում» անունով 2010 թվականի նոյեմբերի 8- ից մինչև 2011 թվականի հունվարի 7- ը։

Մալազիայում ցուցադրվել է 8TV հեռուստաալիքով մալայերեն NTV7 ենթագրերով։

Թաիլանդում այն ցուցադրվել է Channel 7 հեռուստաալիքով ամեն շաբաթ և կիրակի օրերին ժամը 9։15, 2011 թվականի մարտի 5- ից։

Այն նաև հեռարձակվել է մերձավոր արևելքում MBC 4 հեռուստալիքով ( "الذوق الخاص" կրկնօրինակված), այն սկսել են ցուցադրել 2014 թվականի փետրվարի 16- ից։

Ծանոթագրություններ

Արտաքին հղումներ 
 Personal Taste official MBC website

Հարավկորեական հեռուստասերիալներ
2010 հեռուստասերիալներ
Հարավկորեական ռոմանտիկ կատակերգական հեռուստասերիալներ
Կորեերեն հեռուստասերիալներ